વિજાપુરના ટીંટોદણ ગામના રાજેશભાઈ હરગોવનદાસ પટેલે ૨૬-૦૧-૨૦૧૮ના રોજ પોતાના GJ-08 BF-1146 નંબરનું મેસ્સી ફરગ્યુશન ડીઆઈ ૧૦૩૫ ટ્રેકટરની ચોરીની વસઈ પોલીસ સ્ટેશનમાં ફરિયાદ નોંધાવી હતી. એસઓજી પીઆઈ એમ.ડી.ચંપાવતના માર્ગદર્શન હેઠળ પીએસઆઈ એચ.એલ.ચાવડા, કેસરીસિંહ સહિત સ્ટાફને ચોરાયેલું ટ્રેકટર દેવભૂમિ દ્વારકાના ભાણવડ તાલુકાના મોટા કાલાવડ ગામમાં ગોવિંદભાઈ અરજણભાઈ બરડીયાવારડા(આહીર) પાસે હોવાની બાતમી મળી હતી. પોલીસે તપાસ કરતાં ચોંકાવનારી હકીકત પ્રકાશમાં આવી હતી.